open-index/open-wikipedia-markdown huggingface dataset:
అబ్దుల్ హమీద్

కంపెనీ క్వార్టెర్‌మాస్టర్ హవీల్దార్ **అబ్దుల్ హమిద్ PVC (**1 జూలై 1933 – 10 సెప్టెంబరు 1965) భారత సైనిక దళం నకు చెందిన ద గ్రనేడర్స్ యొక్క నాల్గవ బెటాఅలియన్ కు చెందిన సైనికుడు. ఆయన 1965లో ఖేం కరణ్ సెక్టారులో జరిగిన ఇండో-పాకిస్తాన్ యుద్ధంలో వీరమరణం పొందాడు. ఆయనకు మరణానంతరం భారతదేశ అత్యున్నత మిలిటరీ పురస్కారమైన పరమ వీర చక్ర ను భారత ప్రభుత్వం ఇచ్చింది. దేశంకోసం తన ప్రాణాలను పణంగా పెట్టిన మహాసాహసి ఆయన.

## ప్రారంభ జీవితం
ఆయన ఉత్తర ప్రదేశ్ లోని ఘజియాపూర్ జిల్లాకు చెందిన ధాముపూర్ గ్రామంలో జూన్ 1, 1933 న జన్మించాడు. ఆయన తండ్రి  మొహమ్మద్ ఉస్మాన్

## సైన్యంలో
మొదట ఇతడు 1954 డిసెంబర్ 27న "ద గ్రెనేడియర్స్ ఇన్ ఫంటీ" యను సైనికదళంలో ఒక సైనికునిగా చేరాడు. తరువాత ఇతడు 4వ బెటాలియన్లోకి మార్చబడ్డాడు. ఆపై చివరిదాకా అక్కడే పనిచేశాడు. అలా సైన్యంలో ఉంటూనే ఆగ్రా. అమృత్‌సర్, జమ్మూకాశ్మీర్, ఢిల్లీ, రాయగఢ్  మొదలైన ప్రాంతాలన్నీ తిరిగివచ్చాడు. బ్రిగేడియర్ "కాన్ డాల్వీ" నాయకత్వంలో మనకూ చైనాకూ మధ్య జరిగిన యుద్ధంలో పాల్గొన్నాడు. కాలినడకన "భూటాన్" కూ, "మిసామరి" కి వెళ్చాచ్చాడు. ఇతడు గొప్ప "షూటర్" (తుపాకీ వీరుడు) కావడంవల్ల 106 పూరింగ్ బెటాలియన్ కు పంపించబడ్డాడు.

## ఇండో-పాక్ యుద్ధం 1965లో
మనకూ పాకిస్తాన్ కు జరిగిన యుద్ధంలో 1965 సెప్టెంబర్ 10న ఉదయం 8 గంటలకు పాకిస్థాన్ సైనిక దశాలు బిక్కివిండీ అమృత్‌సర్ రోడ్డు మీద "చీమా" గ్రామం"పై దాడిచేసారు. ఈ ప్రాంతం "భమెకరన్" విభాగంలో ఉంది. ఉదయం 9 గంటలయ్యేసరికి వారు మరింత ముందుకు వచ్చారు. ఇంకా ఇంకా ముందుకు భారత సైన్యం మిదకు తుఫానులా వస్తున్న ట్యాంకులను చూసి ప్రమాదాన్ని పసిగట్టాడాయన.  వెంటనే తన తుపాకీతో సివంగిలా తన జీపులోకి దూకి ముందుకెళ్చాడు. అప్పడతను తన దళానికి కమాండరుగా ఉన్నాడు. శత్రుసైనికులు బాంబులతో, ట్యాంకులతో అగ్ని వర్షం కురిపించసాగారు. ఏమాత్రం బెదరకుండా ఆయన ఎదుర్కొన్నాడు. చూస్తుండగానే తన సాధారణ తుపాకీతో మూడు ట్యాంకులను పేల్చివేసాడు. ఇది గమనించిన శత్రుసైనికులు నాల్గవ ట్యాంకును పేల్చబోతుండగా మిషన్ గన్ తో కాల్చి చంపారు.

ఆయనకు సెప్టెంబరు 16, 1965న భారతదేశ అత్యున్నత మిలిటరీ పురస్కారం పరమవీర చక్రను భారత ప్రభుత్వం ప్రకటించింది. 1966, జనవరి 26న గణతంత్ర దినోత్సవం సందర్భంగా హమీద్ సతీమణి "రసూలన్" కు రాష్ట్రపతి సర్వేపల్లి రాథాకృష్ణన్ గారు అందజేసారు.

## సైనిక పురస్కారాలు




## తదనంతర పరిణామాలు

ఆ తరువాత ఉత్తర ప్రదేశ్ లోని "అసల్ ఉత్తల్" లో అతని సమాధిపై ఒక స్మారక స్థూపం నిర్మించబడినది. ప్రతీ సంవత్సరం అక్కడ "మేళా" నిర్వహిస్తారు. హమీద్ పేరుమీద ఒక పాఠశాల, గ్రంథాలయం, ఆసుపత్రినీ నెలకొల్పారు. "ఆర్మీ పోస్టల్ సర్వీసు" హమీద్ పేరిట ఒక పోస్టల్ కవర్ ను సెప్టెంబరు 10, 1979న  జారీచేసింది.

1988లో చేతన్ ఆనంద్ యొక్క టెలివిజన్ సీరియల్ "పరమ వీర చక్ర" లో ఆయన పాత్రలో నసీరుద్దీన్ షా నటించారు.

మూడు రూపాయల విలువ గల పోస్టల్ స్టాంపును భారత ప్రభుత్వం జనవరి 28, 2000 న జారీచేసారు. ఆ స్టాంపుపై హమీద్ ఒక జీప్ పై నుండి ట్యాంకులను కాల్చుతున్నట్లు చిత్రం ఉంటుంది.

2008లో హమీద్ భార్య రసూలన్ బీబీ అప్పటి రాష్ట్రపతి ప్రతిభాపాటిల్ ను కలిసి వారి గ్రామంలో మిలిటరీ రిక్రూట్ మెంటు సెంటరు నెలకొల్పవలసినదిగా కోరారు. అదే విధంగా దుల్లాపూర్ లోని ఆయన గృహాన్ని స్మారక భవనంగా చేయాలని కోరారు.
## ఇతర లింకులు
*Jai Hind Jai Bharat
*A list of Param Vir Chakra holders

## మూలాలు

వర్గం:పరమ వీరచక్ర పురస్కార గ్రహీతలు
వర్గం:భారతీయ ముస్లింలు
వర్గం:1933 జననాలు
వర్గం:1965 మరణాలు
వర్గం:భారతదేశ సైనికులు
రాజన్ పి. దేవ్

**రాజన్ పి. దేవ్** (1951 మే 20 - జూలై 29, 2009) ఒక భారతీయ సినిమా నటుడు. మలయాళ, తెలుగు, తమిళ, కన్నడ భాషల్లో కలిపి 180 చిత్రాలకు పైగా నటించాడు. ఆయన నటించిన పాత్రల్లో ఎక్కువగా ప్రతినాయక పాత్రలున్నాయి. రెండు సినిమాలకు దర్శకత్వం కూడా వహించాడు. ఆయన కాలేయ వ్యాధి కారణంగా జూలై 29, 2009 న కొచ్చిలో మరణించాడు.

## వ్యక్తిగత జీవితం
రాజన్ 1954 లో కేరళలోని చేర్తల అనే ఊర్లో మలయాళ నాటకరంగ నటుడైన ఎస్. జె. దేవ్, కుట్టియమ్మ దంపతులకు జన్మించాడు. మొదట్లో నాటక రంగంలో మంచి పేరు తెచ్చుకున్నాడు. కేరళలో 1000కి పైగా ప్రదర్శనలు ఇవ్వబడిన *కట్టుకుదిరా* అనే నాటకంలో ఆయన పోషించిన *కోచువావా* అనే పాత్ర చాలా ప్రాచుర్యం పొందింది.

ఆయన భార్య శాంతమ్మ. వారికి ఇద్దరు సంతానం. కుమారుడు జుబిల్ కూడా సినిమా నటుడే.

## కెరీర్
తండ్రి నాటకాల్లో నటిస్తుండటంతో రాజన్ కూడా వివిధ నాటక రంగ సంస్థల్లో చేరి నటుడిగా కెరీర్ ప్రారంభించాడు. సీనియర్ నాటకరంగ నిపుణుడైన ఎన్. ఎన్. పిళ్ళై సంస్థలో అతను వేసిన పాత్రలు బాగా ప్రాచుర్యం పొందాయి. తర్వాత ఎస్. ఎల్. సదానందన్ రూపొందించిన *కట్టుకుదిరా* అనే నాటకంలో రాజన్ *కోచువావా* అనే పాత్ర పోషించి కేరళ అంతటా మంచి పేరు సంపాదించాడు. 1984, 86 సంవత్సరాలో కేరళ రాష్ట్రం ఉత్తమ నాటకరంగ నటుడిగా పురస్కారం అందుకున్నాడు. నాటకాల్లో చురుగ్గా కొనసాగుతుండగానే సినిమాల్లో కూడా నటించడం ప్రారంభించాడు. అందులో చాలా సినిమాలు విజయం సాధించినా నాటకాన్ని మాత్రం విడిచిపెట్టలేదు. జుబిలీ థియేటర్స్ అనే నాటక సంస్థను నెలకొల్పి దాని ద్వారా నాటకాలు వేసేవాడు.

రాజన్ 1983 లో ఫాజిల్ దర్శకత్వంలో వచ్చిన *ఎంటే మమట్టికుట్టియమ్మక్కు* అనే మలయాళ సినిమాతో వెండితెరపైకి ప్రవేశించాడు. తాను నాటకరంగంలో ఎన్నో సార్లు ధరించిన కోచువావా అనే పాత్ర ఆ నాటకాన్ని సినిమాగా తీసునపుడూ తిలకన్ అనే వేరే నటుడికి వెళ్ళినపుడు రాజన్ ఓ పత్రికకు ఇచ్చిన ఇంటర్వ్యూలో అసంతృప్తి వ్యక్తం చేశాడు. దాంతో 1990 లో వచ్చిన ఇంద్రజాలం అనే సినిమాలో దర్శకుడు తంపి కన్నంతనం అలాంటి పాత్రనే కార్లోస్ అనే పేరుతో సృష్టించి ఇచ్చాడు. ఈ పాత్ర కూడా చాలా ప్రాచుర్యం పొంది కొన్ని రోజుల దాకా ఆయనకు మారు పేరుగా నిలిచింది. అంతే కాకుండా అనేక సినిమాల్లో ఆయనకు ప్రతినాయక పాత్రల్లో అవకాశం వచ్చింది.

ఆయన పోషించిన చాలా ప్రతినాయక పాత్రలు హాస్యంతో కూడుకుని ఉంటాయి. తరువాత ఆ మూస నుండి బయటపడి కొన్న్ని హాస్య పాత్రల్లో కూడా నటించాడు. తరువాత తెలుగు, తమిళ, కన్నడ చిత్రాల్లో కూడా నటించడం ప్రారంభించాడు. 1993 లో ఎస్. శంకర్ తీసిన జెంటిల్మాన్ చిత్రంలో నటించాడు. తెలుగు సినిమాలు ఆది, దిల్, ఖుషి లాంటి చిత్రాల్లో ఆయన పోషించిన పాత్రలు మంచి గుర్తింపు సాధించి పెట్టాయి.

## సినిమాలు
తెలుగులో ఆయన నటించిన సినిమాలు.

* దిల్
* ఆర్య
* ప్రాణం
* అతడెవరు (2007)
* కృష్ణ
* కాళిదాసు
* యోగి
* వీరభద్ర
* బన్ని
* ఒక్కడు
* నాగ
* ఆది
* ఖుషి
* కొడుకు (2004)
* రింగ్ టోన్ (2010)

## మూలాలు

## బయటి లింకులు
* Rajan P Dev at MSI 
* 

వర్గం:తెలుగు సినిమా నటులు
వర్గం:మలయాళ సినిమా నటులు
వర్గం:తమిళ సినిమా నటులు
వర్గం:కన్నడ సినిమా నటులు
వర్గం:2009 మరణాలు
సాయి శ్రీహర్ష

సాయి శ్రీహర్ష ప్రముఖ తెలుగు సినీ గేయరచయిత. 500కి పైగా పాటలు రాశాడు. పెదరాయుడు సినిమాలో ఆయన రాసిన *కదిలే కాలమా*, ఔను వాళ్ళిద్దరూ ఇష్టపడ్డారు సినిమాలో *వెన్నెల్లో హాయ్ హాయ్*, ప్రాణం సినిమాలో *నిండు నూరేళ్ళ సావాసం* లాంటి ప్రజాదరణ పొందిన పాటలు రచించాడు. అక్టోబరు 14, 2010న హైదరాబాదులో ఆనారోగ్యంతో మరణించాడు.

## వ్యక్తిగత జీవితం
సాయి శ్రీహర్ష తండ్రి కూడా గీత రచయిత. ఆయన జిల్లెళ్ళమూడి అమ్మ పై అనేక గేయాలు రాశాడు. సాయి శ్రీహర్ష అనారోగ్యంతో అక్టోబరు 14, 2010న హైదరాబాదులోని, శ్రీనగర్ కాలనీ లోని తన నివాసం నుండి తన్వీర్ ఆసుపత్రికి చేర్చగా అక్కడే తుదిశ్వాస విడిచాడు.

## పాటలు
ఆయనకు రాసిన పాటల్లో ప్రజాదరణ పొందిన కొన్ని పాటలు.
* కదిలే కాలమా కాస్సేపు ఆగవమ్మ (పెదరాయుడు)
* కొండకోన పాలైన సీతమ్మ ఒడిలో (సోగ్గాడి పెళ్ళాం)
* వెన్నెల్లో హాయ్ హాయ్ (ఔను వాళ్ళిద్దరూ ఇష్టపడ్డారు)
* నిండు నూరేళ్ళ సావాసం (ప్రాణం)

## సినిమాలు

* పెదరాయుడు
* సోగ్గాడి పెళ్ళాం
* ఔను వాళ్ళిద్దరూ ఇష్టపడ్డారు
* ప్రాణం
* చందమామ
* కబడ్డీ కబడ్డీ
* సిద్ధు ఫ్రం శ్రీకాకుళం
* దటీజ్ పాండు
* టాస్

## మూలాలు

## బయటి లింకులు
* 

వర్గం:తెలుగు సినిమా పాటల రచయితలు
వర్గం:2010 మరణాలు
కబడ్డీ కబడ్డీ

**కబడ్డీ కబడ్డీ** 2003 లో వెంకీ దర్శకత్వంలో విడుదలైన ప్రేమకథా చిత్రం. ఇందులో జగపతి బాబు, కల్యాణి ముఖ్య పాత్రలు పోషించగా ఇతర ముఖ్య పాత్రల్లో తనికెళ్ళ భరణి, సూర్య, ఎం. ఎస్. నారాయణ, కొండవలస, జీవా, రఘుబాబు, జయప్రకాష్ రెడ్డి తదితరులు ఇతర ముఖ్య పాత్రల్లో నటించారు. కబడ్డీ ఆట నేపథ్యంలో అల్లుకున్న కథ ఇది. ఈ చిత్రాన్ని నిర్మాత వల్లూరుపల్లి రమేష్ బాబు, మహర్షి సినిమా అనే బ్యానరుపై నిర్మించాడు. చక్రి సంగీతాన్నందించాడు.

## కథ
వెంకన్నపాళెం అనే ఊర్లో రాంబాబు (జగపతి బాబు) 30 ఏళ్ళ వయసు పైబడినా ఉద్యోగం లేకుండా ఖాళీగా తిరిగే ఒక యువకుడు. చిన్న పెద్ద తేడా లేకుండా అందరితో కాలక్షేపం చేస్తుంటాడు. అతను జీవితంలో స్థిరపడటం లేదని తండ్రి (తనికెళ్ళ భరణి) ఎప్పుడూ అతన్ని తిడుతూ ఉంటాడు. వెంకన్నపాళెం పక్క ఊరైన సఖినేటిపల్లికి గ్రామపెద్ద (సూర్య) కు కావేరి అనే చెల్లెలు ఉంటుంది. రాంబాబు కావేరి (కల్యాణి)తో ప్రేమలో పడతాడు. కానీ ఆమె అన్న మాత్రం రాంబాబు పనీపాట లేకుండా తిరుగుతుంటాడని అతనికి తన చెల్లెలినిచ్చి పెళ్ళి చేయడానికి అంగీకరించడు. పైగా తమ ఊరి కబడ్డీ జట్టును రాంబాబు ఓడిస్తేనే పిల్లనిస్తానని సవాలు చేస్తాడు. రాంబాబు తన ప్రేమను నెగ్గించుకోవడానికి అప్పటి దాకా పలురకాలుగా కాలక్షేపం చేస్తున్న తన ఊరి వాళ్ళను కూడగట్టి కబడ్డీకి సిద్ధం చేసి పోటీలో గెలిచి తన ప్రేమని నెగ్గించుకోవడం సంక్షిప్తంగా ఈ చిత్ర కథ.

## తారాగణం
* రాంబాబుగా జగపతి బాబు
* కావేరిగా కల్యాణి
* రాంబాబు స్నేహితుడిగా కృష్ణ భగవాన్
* రాంబాబు తండ్రిగా తనికెళ్ళ భరణి
* కావేరి అన్నగా సూర్య
* కావేరి వదినగా ప్రీతి నిగం
* తాగుబోతు కబడ్డీ కోచ్ గా ఎం. ఎస్. నారాయణ
* కొండవలస లక్ష్మణ రావు
* జీవా
* రఘుబాబు
* జయప్రకాష్ రెడ్డి
* గుండు సుదర్శన్
* సుమన్ శెట్టి
* పిచ్చివాడుగా చిన్నా
* ప్రీతి నిగమ్

## పాటలు

చక్ర సంగీతాన్నందించిన పాటలు ఆదిత్య మ్యూజిక్ ద్వారా విడుదలయ్యాయి.

## మూలాలు

వర్గం:తెలుగు క్రీడల సినిమాలు
వర్గం:హాస్య భరితమైన సినిమాలు
వర్గం:జగపతి బాబు నటించిన సినిమాలు
వర్గం:చక్రి సంగీతం అందించిన సినిమాలు
వర్గం:తెలుగు ప్రేమకథా సినిమాలు
వర్గం:తనికెళ్ళ భరణి సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:రఘుబాబు నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:కళ్యాణి నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:2003 తెలుగు సినిమాలు
కె. ఎం. రాధాకృష్ణన్

**కె. ఎం. రాధాకృష్ణన్** ఒక తెలుగు సినిమా సంగీత దర్శకుడు. కర్ణాటక, హిందుస్థానీ సంగీతంలో నిపుణుడు. ఆనంద్, గోదావరి, చందమామ, మాయాబజార్ లాంటి సినిమాలకు సంగీతం అందించాడు. 2006 లో గోదావరి సినిమాకు గాను ఉత్తమ సంగీత దర్శకుడిగా నంది పురస్కారం లభించింది. రాధాకృష్ణన్ కొన్ని ప్రకటనలకు, భక్తి పాటల ఆల్బములకు కూడా సంగీతాన్నందించాడు.

## వ్యక్తిగత జీవితం
రాధాకృష్ణన్ గద్వాలలో జన్మించాడు. మూడో తరగతి దాకా అక్కడే చదువుకున్నాడు. కొద్ది రోజులు కోయంబత్తూరు వెళ్ళి మళ్ళీ చదువు పూర్తి చేయడానికి గద్వాల తిరిగి వచ్చాడు. అతని తండ్రి 1973 నుంచి ఆకాశవాణిలో లలిత సంగీతం పాడుతుండటంతో అతనికి సంగీతం మీద ఆసక్తి కలిగింది. అంతే కాకుండా ఆయన నాటకరంగ నటుడు కూడా. సుమారు 500 ప్రదర్శనల దాకా ఇచ్చాడు. ఆయన రాధాకృష్ణన్ ను హిందుస్థానీ సంగీతం నేర్చుకోమని చెప్పాడు. చాగంటి లక్ష్మి దగ్గర రెండేళ్ళ పాటు శాస్త్రీయ సంగీతం సాధన చేశాడు. ఇంటర్మీడియట్ చదువు పూర్తయిన తర్వాత హైదరాబాదులో స్థిరపడ్డాడు. హైదరాబాదు మ్యూజిక్ కాలేజీ నుండి డిప్లోమా తీసుకున్నాడు. గాంధీ భవన్ లో సంగీత శిక్షకుడి కోసం కావలసిన మెలకువలు నేర్చుకున్నాడు. ఆర్నాల్డ్ అనే గురువు దగ్గర రెండేళ్ళ పాటు పాశ్చాత్య సంగీతం నేర్చుకున్నాడు. వెంగమాంబ అనే గురువు దగ్గర కర్ణాటక సంగీతం నేర్చుకున్నాడు. తర్వాత కర్ణాటక, హిందుస్థానీ సంగీతాలను సమ్మేళనం చేయడం సాధన చేశాడు. బి. ఎస్సీ పూర్తి చేసిన తరువాత నేషనల్ స్టాక్ ఎక్స్ఛేంజి లో సబ్ బ్రోకరుగా పనిచేశాడు.

## కెరీర్
సినిమాల్లో అవకాశాల కోసం ఎదురుచూస్తున్నప్పుడు సునీల్ కుమార్ రెడ్డి అనే సంగీత దర్శకుడు సైలెన్స్ ప్లీజ్ అనే సినిమాను రూపొందిస్తున్నాడు. ఆయన తన సినిమాకు రాధాకృష్ణన్  నేపథ్య సంగీతం అవకాశం ఇచ్చాడు. రెండు సంవత్సరాల తర్వాత హీరో అనే బాలల చిత్రానికి సంగీతం చేసే అవకాశం దొరికింది. తర్వాత శేఖర్ కమ్ముల అతనికి ఆనంద్, గోదావరి లాంటి సినిమాలకు సంగీతం చేసే అవకాశాలు ఇచ్చాడు. ఈ రెండు సినిమాల్లో రాధాకృష్ణన్ అందించిన సంగీతం అతనికి మంచి పేరు తెచ్చిపెట్టడమే కాకుండా సినిమాలు విజయవంతం చేయడంలో కీలకపాత్ర పోషించింది. రాధాకృష్ణన్ పాటలలో రాగాలు శాస్త్రీయ సంగీత మూలాలను కలిగి ఉంటాయి.

## సినిమాలు
{| class="wikitable sortable"
|-
!సంవత్సరం!! సినిమా!! భాష !! గమనికలు 
|-
| 2000 || *[[సైలెన్స్ ప్లీజ్]]*|| Silent film || నేపథ్య సంగీతం
|-
| 2002 || *[[హీరో (2002 సినిమా)|హీరో]]*|| తెలుగు || 
|-
| 2004 || *[[ఆనంద్ (సినిమా)|ఆనంద్]]*|| తెలుగు || 
|-
| 2004 || *[[మేఘం (సినిమా)|మేఘం]]*|| తెలుగు || 
|-
| 2005 || *[[కాంచనమాల కేబుల్ టి.వి.|కాంచనమాల కేబుల్ టివి]]* || తెలుగు || 
|-
| 2006 || *[[గోదావరి (సినిమా)|గోదావరి]]* || తెలుగు || ఉత్తమ సంగీత దర్శకుడిగా నంది పురస్కారం  
|-
| 2006 || *[[మనసు పలికే మౌనరాగం|మనసు పలికే మౌన రాగం]]*|| తెలుగు || 
|-
| 2006 || *[[మాయాబజార్ (2006 సినిమా)|మాయాబజార్]]*||  తెలుగు || 
|-
| 2007 || *[[చందమామ (2007 సినిమా)|చందమామ]]* || తెలుగు || 
|-
| 2008 ||*[[సిద్దు ఫ్రం శ్రీకాకుళం]]*|| తెలుగు || 
|-
| 2008 ||*[[భలే దొంగలు (2008 సినిమా)|భలే దొంగలు]]*|| తెలుగు ||  
|-
| 2008 ||*[[బలాదూర్]]*|| తెలుగు ||  
|-
| 2011 ||*[[నాకూ ఓ లవరుంది]]*|| తెలుగు ||  
|-
| 2014 ||*[[లక్ష్మీ రావే మా ఇంటికి]]*|| తెలుగు || 
|-
| 2018 || *[[శుభలేఖ+లు]]*||  తెలుగు || 
|-2019 || "ఊరంతా అనుకుంటున్నారు"|| తెలుగు. ||

## మూలాలు

వర్గం:తెలుగు సినిమా సంగీత దర్శకులు
వర్గం:తెలుగు సినిమా గాయకులు
సదా మీ సేవలో

**సదా మీ సేవలో** నీలకంఠ దర్శకత్వంలో 2005 లో విడుదలైన తెలుగు సినిమా. ఇందులో వేణు, శ్రీయ ప్రధాన పాత్రలు పోషించారు. ఎస్. పి. ఎంటర్టైన్మెంట్స్ పతాకంపై వెంకట శ్యాంప్రసాద్ నిర్మించిన ఈ చిత్రానికి వందేమాతరం శ్రీనివాస్ సంగీతాన్నందించాడు. షో సినిమాతో జాతీయ పురస్కారం అందుకున్న నీలకంఠ మూడో ప్రయత్నం ఈ సినిమా. సైకాలజీలో నిపుణుడైన కథా నాయకుడు, ఓ లాయరు, మాజీ పోలీసుతో కలిసి తెలివిగా ప్రజలకు న్యాయ సహాయం చెయ్యడమన్నది ఈ సినిమా ప్రధాన కథాంశం.

## కథ
తిలక్ (వేణు) తన స్నేహితులైన ఓ లాయర్ (సునీల్), ఓ మాజీ పోలీసు (మల్లికార్జున రావు) లతో కలిసి న్యాయపరమైన సమస్యలను తీర్చడానికి *సదా మీసేవలో* అనే ఒక కన్సల్టింగ్ సంస్థను నడుపుతుంటాడు. తిలక్ మానసిక శాస్త్రంలో నిపుణుడు. మైండ్ గేం ఆడి తన తెలివి తేటలతో కోర్టు బయటే సమస్యలను పరిష్కరించడం ద్వారా ఇతరులకు సహాయపడుతుంటాడు. అసహాయ పరిస్థితుల్లో ఉన్న జనాలకు సహాయం చేయడానికి ఎలాంటి ట్రిక్కులు ప్లే చేసినా పరవాలేదని అతని అభిప్రాయం. తిలక్ సూర్యకాంతం (శ్రీయ) అనే అమ్మాయితో ప్రేమలో పడతాడు. ఆ అమ్మాయి కూడా ఇతన్ని ప్రేమిస్తుంది. ఆమె తల్లిదండ్రులకు ఇష్టం లేకపోయినా వాళ్ళను ఎదిరించి అతన్ని పెళ్ళి చేసుకుంటుంది. కానీ పెళ్ళైన తరువాత తిలక్ న్యాయపరమైన చిక్కుల్లో ఇరుక్కున్నాడనీ, రౌడీల నుంచి గూండాల నుంచి అతని ప్రాణాలకు ముప్పు ఉందని తెలుస్తుంది. అతను పరులకు సహాయం చేసి తన నెత్తిమీదకు తెచ్చుకోవడం ఆమెకు నచ్చదు. *సదా మీ సేవలో* మూసేయమని భర్తతో పోరాడుతుంది. ఇంతలో తిలక్ విరోధులు కొంతమంది ఆమెను అపహరిస్తారు. తిలక్ ఆమెను ఎలా కాపాడుకున్నాడో, వ్యక్తిగత స్వార్థం కంటే ఇతరులకు సాయపడటం ఎంత మంచిదో ఆమెకు తెలియజెప్పడం మిగతా కథ.

## తారాగణం
* తిలక్ గా వేణు
* సూర్యకాంతంగా శ్రీయ
* సునీల్
* మల్లికార్జున రావు
* తనికెళ్ళ భరణి
* నూతన్ ప్రసాద్
* విజయ్ చందర్
* సుబ్బరాజు
* అనంత్
* తెలంగాణా శకుంతల
* రజిత
* అపూర్వ

## పాటల జాబితా
* ఈ దూరం , రచన: కందికొండ , గానం.సోనూ నిగమ్, శ్రేయా ఘోషల్ 
* ఏం నవ్వులివీ , రచన: సిరివెన్నెల సీతారామశాస్త్రి గానం.కె కె . శ్రేయా ఘోషల్ 
* హాల్లో హాల్లో , రచన: కందికొండ , గానం.అభిజీత్ భట్టాచార్య 
* ఓ మేఘమాల , రచన: కందికొండ , గానం.ఉదిత్ నారాయణ, ఉష 
* లబ్ డబ్ , రచన: చైతన్య ప్రసాద్ , గానం.శంకర్  మహదేవన్
*చెలీ చేరుమరి, రచన: కందికొండ , గానం. కార్తీక్, కౌసల్య.

## విడుదల, స్వీకారం
మార్చి 25, 2005న విడుదలైన ఈ చిత్రం మిశ్రమ స్పందనలు అందుకుంది. ఐడిల్ బ్రెయిన్ సమీక్ష దీన్ని ఒక సగటు సినిమాగా భావించి 3/5 రేటింగ్ ఇచ్చింది. రెడిఫ్ ఈ సినిమాను ఓ విఫల ప్రయోగంగా పేర్కొనింది.

## మూలాలు

## బయటి లింకులు
* 
* యూట్యూబులో సదా మీ సేవలో సినిమా

వర్గం:నూతన్ ప్రసాద్ నటించిన సినిమాలు
కమల్ కామరాజు

**కమల్ కామరాజు** ఒక తెలుగు సినిమా నటుడు, ఆర్కిటెక్టు,, రచయిత. గోదావరి, ఆవకాయ్ బిర్యానీ లాంటి సినిమాల్లో నటించాడు.
మహారాష్ట్రలో జన్మించిన కమల్ హైదరాబాదులో పెరిగాడు. జె.ఎన్.టి.యు నుంచి ఆర్కిటెక్చర్ లో డిగ్రీ చేశాడు. సినిమాలపై మక్కువతో మొదట సహాయదర్శకుడిగా చేరి నటుడిగా మారాడు. డిసెంబరు 2013 న బెంగాలీ అమ్మాయి సుప్రియా బిశ్వాస్ ను వివాహమాడాడు.

## వ్యక్తిగత జీవితం
కమల్ మహారాష్ట్రలోని గాంధీ ఆశ్రమం, సేవాగ్రాంలో జన్మించాడు. హైదరాబాదులో పెరిగాడు. అక్కడే లిటిల్ ఫ్లవర్స్ హైస్కూల్లో చదువుకున్నాడు.
జె. ఎన్. టి. యు నుంచి ఆర్కిటెక్చర్ లో డిగ్రీ పూర్తి చేశాడు. డిసెంబరు 2013 న బెంగాలీ అమ్మాయి సుప్రియా బిశ్వాస్ ను వివాహమాడాడు. సుప్రియ హైదరాబాదులోని ఈ బహుళ జాతీయ సంస్థలో కన్సల్టెంటుగా పనిచేస్తోంది.

## కెరీర్
ఐతే సినిమా చూసి స్ఫూర్తి పొందిన అతనికి ఆ సినిమా దర్శకుడైన చంద్రశేఖర్ యేలేటి దగ్గర శిష్యరికం చేయాలనిపించింది. ఆయన దగ్గర పనిచేసే హనుమంతరావు సాయంతో అనుకోకుండా ఒక రోజు అనే సినిమాకు చంద్రశేఖర్ యేలేటి దగ్గర సహాయ దర్శకుడిగా తన కెరీర్ ప్రారంభించాడు. తర్వాత ఛత్రపతి సినిమాలో హీరో స్నేహితుల్లో ఒకడిగా నటించాడు. గోదావరి సినిమాలో కమల్ ది ఓ ముఖ్యమైన పోలీసు ఆఫీసర్ పాత్ర. అప్పుడే అనీష్ కురువిల్లాతో పరిచయం అయింది. అతనితో కలిసి *కన్ఫెషన్స్ ఆఫ్ ఎ ఫిల్మ్ మేకర్* అనే చిన్న సినిమా తీశారు. తర్వాత శేఖర్ కమ్ముల తన సహాయకుడైన అనీష్ కురువిల్లా దర్శకత్వంలో నిర్మించిన ఆవకాయ్ బిర్యానీ సినిమాలో ఓ సెవెన్ సీటర్ ఆటో డ్రైవరుగా నటించాడు. కలవరమాయే మదిలో అనే సినిమాలో కలర్స్ స్వాతి సరసన హీరోగా నటించాడు. జాతీయ పురస్కారం పొందిన దర్శకుడు నీలకంఠ దర్శకత్వంలో నక్సలిజం నేపథ్యంలో వచ్చిన విరోధి సినిమాలో కూడా కమల్ ది ప్రాముఖ్యమున్న పాత్ర. థ్రిల్లర్ సినిమాలతో పేరు సంపాదించిన శేఖర్ సూరి దర్శకత్వంలో వచ్చిన అరవింద్ 2 సినిమాలో ఓ ముఖ్య పాత్ర పోషించాడు.

## ఫిల్మోగ్రఫీ

### సినిమా

#### నటుడిగా

#### ఇతర సిబ్బంది స్థానాలు

### టెలివిజన్

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:1981 జననాలు
విరోధి (సినిమా)

**విరోధి** 2011 లో నీలకంఠ దర్శకత్వంలో నక్సలిజం నేపథ్యంలో విడుదలైన తెలుగు సినిమా. ఇందులో శ్రీకాంత్, కమలినీ ముఖర్జీ, అజయ్, కమల్ కామరాజు ప్రధాన పాత్రలు పోషించారు. ఈ సినిమా మూడో ఉత్తమ చిత్రంగా, ఉత్తమ మాటల రచయితగా నీలకంఠ నంది పురస్కారాలు అందుకున్నారు. ఆర్. పి. పట్నాయక్ ఈ సినిమాకు సంగీతాన్నందించాడు. శ్రీకాంత్ తమ్ముడు అనిల్ ఈ సినిమాకు నిర్మాతగా మేకా మీడియా అనే బ్యానర్ పై నిర్మించాడు. నిజాయితీ పరుడైన ఓ విలేఖరి నక్సల్స్ బృందంతో కలిసి ప్రయాణం చేసి వారి మనసును మార్చడం ఈ చిత్రం ప్రధాన కథాంశం. ఈ సినిమాను గోవాలో జరిగిన అంతర్జాతీయ చలనచిత్రోత్సవంలో ఇండియన్ పనోరమా అనే విభాగంలో ప్రదర్శించారు. తమిళం, మలయాళం నుంచి చాలా చిత్రాలు ఎంపికైన ఈ ఉత్సవంలో తెలుగు నుంచి వెళ్ళిన ఏకైన చిత్రం విరోధి.

## కథ
నీతి నిజాయితీలకు పెట్టింది పేరు జయదేవ్. అతని భార్య (కమలినీ ముఖర్జీ) ఓ సాఫ్ట్ వేర్ ఉద్యోగి. రాజకీయ విలేఖరియైన జయదేవ్ (శ్రీకాంత్) ఒక అవినీతి రాజకీయ నాయకుడు జంగయ్య (ఆహుతి ప్రసాద్) చేసిన కుంభకోణాలను వరసపెట్టి వెలికి తీస్తాడు. దాంతో అతను జయదేవ్ ను తన ఇంటికి పిలిచి లంచం ఇవ్వజూపుతాడు. కానీ ఆదర్శవంతమైన జీవితం గడుపుతున్న జయదేవ్ దానికి అంగీకరించడు. ముందు ఓ నక్సల్ దళంలో పని చేసి గుర్తింపు కోసం తనకంటూ ప్రత్యేక దళాన్ని ఏర్పాటు చేసుకుంటాడు గోగి (అజయ్). వాళ్ళిద్దరూ దాన్ని గురించి చర్చించుకుంటుండగానే గోగి దళం ఆ ఇంటిమీద దాడి చేసి ఆ రాజకీయ నాయకుణ్ణి చంపేసి జయదేవ్ ను తనతో పాటు బంధీగా తీసుకెళతారు. 

జయదేవ్ తో పాటు నక్సల్ నాయకుడు గోపి (అజయ్), అతని బృందం కలిసి దట్టమైన అడవుల మధ్యలో ఉన్న స్థావరానికి తీసుకువెళుతుంటారు. దారి మధ్యలో వాళ్ళ ఆదర్శాలకు మధ్య ఘర్షణ చెలరేగుతుంది. ఎవరు మంచి చేస్తున్నారో, ఎవరు చెడు చేస్తున్నారో బయట పడుతుంది. 

## తారాగణం
* జయదేవ్ గా మేకా శ్రీకాంత్
* కమలినీ ముఖర్జీ
* అజయ్
* జంగయ్యగా ఆహుతి ప్రసాద్
* కమల్ కామరాజు
* శ్రీరమ్య
* విజయ్ చందర్
* శివాజీ రాజా

## పురస్కారాలు
* మూడో ఉత్తమ చిత్రంగా నంది పురస్కారం
* ఉత్తమ సంభాషణల రచయిత గా నీలకంఠ

## మూలాలు

## బయటి లింకులు
*
శ్రేయ

* శ్రేయా ఘోషాల్- ప్రముఖ గాయని
* శ్రియా సరన్ - ప్రముఖ నటి
రామస్వామి పరమేశ్వరన్

మేజర్ **రామస్వామి పరమేశ్వరన్**, PVC (1946 సెప్టెంబరు 13, ముంబయి - 1987 నవంబరు 25, శ్రీలంక) భారత సైనిక దళం నకు చెందిన సైనికాధికారి. ఆయన ధైర్యసాహసాలకు గానూ భారతదేశ అత్యున్నత సైనిక పురస్కారమైన పరమ వీర చక్ర లభించింది. మేజర్ పరమేశ్వరన్‌కు 1972 జనవరి 16 న మహార్ రెజిమెంటులో షార్టు సర్వీసు కమిషన్ మంజూరు చేయడమైనది.

## జీవిత విశేషాలు
మేజర్ రామస్వామి పరమేశ్వరన్ 1946 సెప్టెంబరు 13 మహారాష్ట్ర లోని బొంబాయిలో జన్మించాడు. ఆయనకు, మహార్ రెజిమెంటులో షార్ట్ సర్వీస్ కమిషన్ 1972 జనవరి 16న మంజూరు చేసింది. అతను భారత సైన్యం చేపట్టిన అనేక కార్యకలాపాలలో పాల్గొన్నాడు. ఇండో-శ్రీలంక ఒప్పందం కింద భారత సైన్యానికి ఉన్న అనేక యూనిట్లు ఉన్నాయి. అందులో భాగంగా శాంతిభద్రతల నిర్వహించడానికి ఆయనను శ్రీలంకకు పంపారు. మహార్ రెజిమెంట్ కు చెందిన మేజర్ పరమేశ్వరన్ యూనిట్ కూడా ఆపరేషన్ పవన్ లో పాల్గొనేందుకు శ్రీలంక పంపబడింది. 1987 నవంబరు 25న మేజర్ పరమేశ్వరన్ రాత్రి ఆలస్యంగా గాలింపు చర్యల నుండి తన స్థానానికితో తిరిగి, అకస్మాత్తుగా, తన స్థానంపై తీవ్రవాదులు సమూహం మెరుపుదాడికి పాల్పడ్డారు. ఆయన ప్రశాంతమైన మనస్సుతో వెనుక నుండి తీవ్రవాదులను చుట్టుముట్టి కాల్పులు జరిపి వారిని ఆశ్చర్యానికి గురిచేసాడు. తరువాత సమీపంగా జరిగిన యుద్ధంలో ఒక తీవ్రవాది ఆయన గుండెల్లో కాల్చాడు. గాయానికి భయపడకుండా ఆ తీవ్రవాది నుండి రైఫిల్ తీసుకొని దానితో ఆయను చంపాడు. తీవ్రంగా గాయపడినప్పటికీ ఆయన ఆదేశాలను యిస్తూ వారి కమాండెంట్స్ కు స్ఫూర్తిని అందిస్తూ తుదిశ్వాస విడిచాడు. ఈ చర్యలో ముగ్గురు మిలిటెంట్లు మరణించారు. మూడు రైపిల్స్, రెండు రాకెట్ లాంచర్లు స్వాధీనం చేసుకున్నారు.

## పరమ వీర చక్ర మూలం
ఆయనకు భారత అత్యున్నత సైనిక పురస్కారం పరమ వీర చక్ర లభించింది. దాని మూలం భారత సైనిక దళ అధికారిక వెబ్‌సైటులో ఈ క్రింది విధంగా నమేదు చేయబడింది. 

## ఒక అపార్టుమెంటు పేరు
చెన్నైలోని ఆర్కోట్ రోడ్ లో ఆర్మీ వెల్ఫేర్ బోర్డు నిర్మించిన కాలనీకి A.W.H.O పరమేశ్వరన్ విహార్ అని 1998లో నామకరణం చేసారు.

## మూలాలు

## ఇవి కూడా చూడండి
* Jai Hind Jai Bharat
* భారత సైన్యం
* పరమ వీర చక్ర

వర్గం:భారతదేశ సైనికులు
వర్గం:పరమ వీరచక్ర పురస్కార గ్రహీతలు
వర్గం:1946 జననాలు
వర్గం:1987 మరణాలు
వర్గం:మహారాష్ట్ర వ్యక్తులు
నూరెక్ ఆనకట్ట

**నూరెక్ ఆనకట్ట** తజికిస్తాన్లోని వఖ్ నదిపై నిర్మించారు. దీని ప్రాథమిక ఉద్దేశం జలవిద్యుత్ ఉత్పత్తి. ఇక్కడి విద్యుత్ కేంద్రానికి 3,015 మెగావాట్ల వ్యవస్థాపిత సామర్థ్యం ఉంది. ఆనకట్ట నిర్మాణం 1961 లో ప్రారంభమైంది. విద్యుత్ కేంద్రపు మొదటి జనరేటర్ 1972 లో మొదలు కాగా, చివరి జెనరేటర్ 1979 లో ప్రారంభమైంది. 1980 లో తజికిస్తాన్ సోవియట్ యూనియన్లో రిపబ్లిక్గా ఉన్నప్పుడు మొత్తం ప్రాజెక్ట్ పూర్తయింది. ఆ సమయంలో ఇది ప్రపంచంలోనే ఎత్తైన ఆనకట్టగా మారింది.  వద్ద, ఇది ప్రస్తుతం ప్రపంచంలో రెండవ ఎత్తైన మానవ నిర్మిత ఆనకట్ట, ఇది 2013 లో జిన్‌పింగ్-ఐ ఆనకట్టను అధిగమించింది. రోగూన్ ఆనకట్ట, తజికిస్తాన్లోని వక్ష్ వెంట, పూర్తయినప్పుడు దాని పరిమాణాన్ని మించి ఉండవచ్చు. 

## నిర్మాణం
నూరెక్ ఆనకట్టను సోవియట్ యూనియన్ 1961, 1980 సంవత్సరాల మధ్య నిర్మించింది. ఈ ఆనకట్టలో తొమ్మిది జలవిద్యుత్ ఉత్పాదక యూనిట్లు ఉన్నాయి, మొదటిది 1972 లో మొదలు కాగా, చివరిది 1979 లో ప్రారంభించబడింది. ఆనకట్ట యొక్క వరద ప్రాంతం నుండి 5,000 మంది ప్రజలు పునరావాసం పొందారని అంచనా.  

ఈ ఆనకట్ట దేశ రాజధాని దుషాన్‌బేకు తూర్పున 75 కి.మీ. దూరాన, పశ్చిమ తజికిస్తాన్లోని వఖ్ష్ నదిపై ఉంది. ఆనకట్ట సమీపంలో ఉన్న నూరెక్ పట్టణంల ఆనకట్ట యొక్క విద్యుత్ ప్లాంట్లో పనిచేసే ఇంజనీర్లు, ఇతర కార్మికులూ నివసిస్తున్నారు. 

## విద్యుదుత్పత్తి
link=https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:Nurek_dam_july.JPG|alt=|thumb|నూరెక్ రిజర్వాయర్
నూరెక్ ఆనకట్ట యొక్క విద్యుత్ కేంద్రంలో మొత్తం తొమ్మిది ఫ్రాన్సిస్ టర్బైన్ -జనరేటర్లను ఏర్పాటు చేశారు. ఒక్కొక్కటీ 300 మె.వా. ఉత్పాదక సామర్థ్యం ఉంది (మొత్తం 2,700 మె.వా.). వాటికి 1984 1988 మధ్య పునఃరూపకల్పన చేసి, తిరిగి అమర్చారు. ఇప్పుడు వాటికి 335 మె.వా. సామర్థ్యం ఉంది. మొత్తం ప్లాంటుకు 3,015 మెగావాట్ల సామర్థ్యం ఉంది. 1994 నాటికి, ఇది దేశం యొక్క 4.0 గిగావాట్ల జలవిద్యుత్ ఉత్పాదక సామర్థ్యంలో సింహభాగం దీనిదే. ఇది దేశంలోని 98% విద్యుత్ అవసరాలను తీరుస్తుంది.  

నూరెక్ జలాశయం 10.5 కిమీ3 సామర్థ్యంతో తజీకిస్తాన్ లోకెల్లా అతిపెద్దది. ఈ జలాశయం 70 కి.మీ. పొడవుతో, 98 చ.కి.మీ. ల ఉపరితల వైశాల్యంతో ఉంటుంది. ఇందులో నిల్వ చేసిన నీటిని విద్యుదుత్పత్తికీ, వ్యవసాయానికీ ఉపయోగిస్తారు. దంగారా ఇరిగేషన్ సొరంగం ద్వారా నీటిని 14 కిలోమీటర్ల దూరం పంపించి సుమారు 700 చ.కి.మీ. పొలాలకు సాగునీటిని అందిస్తారు. ఈ జలాశయాన్ని నీటిని నింపినపుడు ఇది ప్రేరేపిత భూకంపానికి కారణం కావచ్చునని అనుమానిస్తున్నారు.

## మూలాలు

వర్గం:ఆనకట్టలు
అంతర్జాతీయ వరి పరిశోధనా సంస్థ

**అంతర్జాతీయ వరి పరిశోధనా సంస్థ** (**International Rice Research Institute** - **ఇంటర్నేషనల్ రైస్ రీసెర్చ్ ఇన్‌స్టిట్యూట్**, **IRRI** - **ఐ.ఆర్.ఆర్.ఐ**) అనేది ఫిలిప్పీన్స్లో ప్రధాన కార్యాలయంతో, పదిహేడు దేశాలలో 1,300 మంది సిబ్బంది గల ఒక అంతర్జాతీయ వ్యవసాయ పరిశోధన, శిక్షణ సంస్థ. ఐఆర్‌ఆర్‌ఐ వరి రకాల అభివృద్ధి కొరకు పనిచేస్తుంది. ఇది 1960లలో ఆసియాలో కరువును పారద్రోలిన హరిత విప్లవమునకు దోహదపడింది.

## మూలాలు

వర్గం:వ్యవసాయం
వర్గం:వరి
విరోధి

* విరోధి  -  ఒక తెలుగు సంవత్సరం
* విరోధి (సినిమా) - 2011 సినిమా
ఎలా చెప్పను

**ఎలా చెప్పను...** 2003 లో బి. వి. రమణ దర్శకత్వంలో విడుదలైన తెలుగు సినిమా. ఇందులో శ్రీయ, తరుణ్ ప్రధాన పాత్రలు పోషించారు. స్రవంతి మూవీస్ బ్యానరుపై స్రవంతి రవికిషోర్ నిర్మించిన ఈ సినిమాకు కోటి సంగీతాన్నందించాడు. ఈ సినిమా కథకు ఆధారం హిందీ చిత్రం *తుం బిన్*. ఓ వ్యక్తి ప్రమాదవశాత్తూ ఒకరి మరణానికి కారణం కావడం. ఆ వ్యక్తి పశ్చాత్తాపంతో ఆ కుటుంబానికి జరిగిన అన్యాయాన్ని సరిదిద్దడం స్థూలంగా ఈ చిత్ర కథ. నందమూరి బాలకృష్ణ నటించిన సమరసింహారెడ్డి, భలేవాడివి బాసు ఈ తరహా కథలే.

## కథ
శేఖర్ (తరుణ్) ఐఐఎం లో చదువుకుని హైదరాబాదులో బిజినెస్ మేనేజరుగా పనిచేస్తుంటాడు. అతను ఒక పార్టీలో అమర్ వర్మ (శివ బాలాజీ) అనే ఒక యువ పారిశ్రామిక వేత్తను కలుస్తాడు. అమర్ కుటుంబానికి జర్మనీలో *వర్మ ఇండస్ట్రీస్* పేరుతో ఓ సంస్థ ఉంటుంది. శేఖర్ పార్టీ ముగించుకుని ఇంటికి తిరిగి వెళుతుండగా పొరపాటున కారు వేగం పెంచి అక్కడే నడుచుకుంటూ వెళుతున్న అమర్ ను గుద్దేస్తారు. ఆ ప్రమాదంలో అమర్ వెంటనే చనిపోతాడు. వెంటనే తేరుకున్న శేఖర్ స్నేహితుడు సునీల్ (సునీల్) ఆ నేరం వారి మీద పడకుండా ఎలోగోలా తప్పిస్తాడు.

ఆ ప్రమాదం జరిగి ఆరు నెలలు గడిచినా శేఖర్ తను చేసిన తప్పుకు పశ్చాత్తాప పడకుండా ఉండలేకపోతాడు. సునీల్ తో కలిసి జర్మనీకి వెళ్ళి అమర్ కుటుంబంతో కలుస్తాడు. ఆ కుటుంబం అంతా అమర్ మీదే ఆధారపడి బతుకుతూ ఉంటారు. వర్మ ఇండస్ట్రీస్ పరిస్థితి అగమ్యగోచరంగా ఉంటుంది. అమర్ వర్మ బతికున్నప్పుడు అతనికి సంబంధం కుదుర్చుకున్న ప్రియ (శ్రీయ) కంపెనీని ఎలాగోలా నెట్టుకొస్తూ ఉంటుంది. శేఖర్ తాను ఆ కుటుంబానికి చేసిన అన్యాయానికి ప్రతిఫలంగా వాళ్ళ పూర్వ వైభవాన్ని, సంతోషాన్ని తెచ్చివ్వడానికి ఆ కంపెనీ తరపున పనిచేయాలని నిర్ణయించుకుంటాడు. శేఖర్ ఆ వ్యాపారంలో సవాళ్ళను ఎదుర్కొని ఎలా విజయం సాధించాడు. ఆ క్రమంలోనే ప్రియ మనస్సును ఎలా గెలుచుకున్నాడన్నదే మిగతా కథ.

## తారాగణం

* తరుణ్
* శ్రీయ
* అభి
* శివ బాలాజీ
* సునీల్
* బ్రహ్మానందం
* కోవై సరళ
* గుండు సుదర్శన్
* విజయ్ చందర్
* తనికెళ్ళ భరణి
* షావుకారు జానకి
* రుతిక
* సుహాని కలిత

## పాటలు
ఈ సినిమాకు కోటి సంగీతం సమకూర్చగా సిరివెన్నెల సీతారామ శాస్త్రి సాహిత్యాన్ని సమకూర్చాడు. ఉదిత్ నారాయణ్, శ్రేయా ఘోషాల్, చిత్ర, శ్రీరాం, సునీత ఉపద్రష్ట, కార్తీక్, మల్లికార్జున్ పాటలు పాడారు.

## మూలాలు

## బయటి లింకులు
* 
* యూట్యూబులో ఎలా చెప్పను సినిమా

వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:తరుణ్ నటించిన సినిమాలు
వర్గం:శ్రియా సరన్ నటించిన సినిమాలు
వర్గం:స్రవంతి రవికిషోర్ నిర్మించిన సినిమాలు
వర్గం:కోటి సంగీతం అందించిన సినిమాలు
వర్గం:సునీల్ నటించిన సినిమాలు
వర్గం:తనికెళ్ళ భరణి సినిమాలు
వర్గం:బ్రహ్మానందం నటించిన సినిమాలు
వర్గం:విజయ్ చందర్ నటించిన సినిమాలు
వర్గం:2003 తెలుగు సినిమాలు
మెహబూబా ముఫ్తీ

**మెహబూబా ముఫ్తీ సయ్యద్** (జననం 22 మే 1959), జమ్మూ కాశ్మీర్ మాజీ  ముఖ్యమంత్రి. 4 ఏప్రిల్ 2016 నుంచి ఆమె ప్రభుత్వం అధికారంలో ఉంది. ఆమెను భాజీ, మెహబూబా ఆంటీ అని పిలుస్తారు. జమ్మూ రాష్ట్ర ముఖ్యమంత్రి అయిన మొట్టమొదటి మహిళ ఆమె కావడం విశేషం. జనవరి 2016లో మెహబూబా తండ్రి ముఫ్తీ మొహమ్మద్ సయ్యద్ మరణంతో ఆమె అధికారంలోకి వచ్చారు. అస్సాం మాజీ ముఖ్యమంత్రి సయేదా అన్వారా తైముర్ తరువాత   మెహబూబా రెండో భారతీయ మహిళా ముఖ్యమంత్రి. జమ్మూ అండ్  కాశ్మీర్ పీపుల్స్ డెమొక్రటిక్ పార్టీ(పిడిపి)కి ఆమె అధ్యక్షురాలు. అనంతనాగ్ నియోజకవర్గం నుంచి 2004లో ఎంపిగా ఎన్నికయ్యారు  మెహబూబా. 2009 ఎన్నికల్లో ఆమె పోటీ చేయలేదు. తిరిగి 2016 ఎన్నికల్లో అనంతనాగ్ నియోజకవర్గం నుంచి మళ్ళీ ఎంపిగా  ఎన్నికయ్యారు.

## తొలినాళ్ళ జీవితం
మెహబూబా 22 మే 1959లో అఖ్రాన్ నౌపోరా , అనంతనాగ్ జిల్లా, జమ్మూ & కాశ్మీర్ లో ముఫ్తీ మొహమ్మద్ సయీద్, గుల్షన్ నజీర్ దంపతులకు జన్మించింది . కాశ్మీర్ విశ్వవిద్యాలయం నుంచి 'లా'లో డిగ్రీ చేశారు ఆమె.

1996లో బిజ్బెహరా నుంచీ పోటీ చేయబోయే అభ్యర్ధుల పేర్లలో మెహబూబా పేరు ముందు ఉండేది. ఆమెకు కాంగ్రెస్ పార్టీ నుంచి టికెట్ లభించింది. ఆమె గెలిచి, అసెంబ్లీలో ప్రతిపక్ష నేతగా కూడా క్రీయాశీలకంగా పనిచేశారు. ఆ రాష్ట్రంలో కాంగ్రెస్ కు వ్యతిరేకమైన పార్టీతో పొత్తు పెట్టుకున్నారనే కోపంతో కాంగ్రెస్ నుండి 1987లో బయటకు వచ్చేశారు ఆమె తండ్రి. 1996లో కాంగ్రెస్ లోకి తిరిగి చేరారు ఆయన. 

1989లో మెహబూబా తండ్రి హోం మంత్రిగా ఎంపికైన సమయంలో, ఆమె సోదరి రుబియా సయ్యద్ ను కిడ్నాప్ చేశారు కొందరు. తిరిగి కొన్ని రోజుల తరువాత విడిచి పెట్టారు.

## రాజకీయ జీవితం
కాశ్మీర్ నుండి అతితక్కువ మహిళా రాజకీయ నాయకుల్లో మెహబూబా ఒకరు. ఈమె భారతదేశ వ్యాప్తంగా గుర్తింపు సాధించుకున్నారు. 1999లో కాంగ్రెస్ నుంచి బయటకు వచ్చి జమ్మూ అండ్ కాశ్మీర్ పీపుల్స్ డెమొక్రటిక్ పార్టీ(పిడిపి)ని స్థాపించినపుడు ఆమే ఆ పార్టీకి అధ్యక్షురాలు అవుతారని అందరూ భావించారు. కానీ ఆ పదవి తన తండ్రికి ఇచ్చి, ఆమె వైస్ ప్రెసిడెంట్ గా వ్యవహరించారు.

1999లో పార్లమెంట్ ఎన్నికల్లో పోటీ చేసేందుకు మెహబూబా అసెంబ్లీ సీటుకు రాజీనామా ఇచ్చారు. శ్రీనగర్ నుంచి పోటీ చేసిన ఆమె ఒమర్ అబ్దుల్లాపై ఓటమి పాలయ్యారు. కానీ 2002లో పహల్గం నుంచి అసెంబ్లీ ఎన్నికల్లో రఫీ అహ్మద్ మిర్ పై విజయం సాధించారు. 2004లోనూ, 2014లోనూ అనంతనాగ్ నుంచి లోక్ సభకు ఎంపిగా ఎన్నికయ్యారు మెహబూబా.

జనవరి 2016లో ఆమె తండ్రి మరణనించే సమయానికి ఆయన జమ్ము కాశ్మీర్ లో సంకీర్ణ ప్రభుత్వాన్ని నడుపుతున్నారు. ఆయన చనిపోయిన తరువాత మెహబూబా కూడా భారతీయ జనతా పార్టీతో పొత్తు  కొనసాగించారు. అలా బిజెపి, పిడిపి కలసి జమ్మూ కాశ్మీర్ లో  రెండోసారి ప్రభుత్వాన్ని ఏర్పాటు చేశాయి. 4 ఏప్రిల్ 2016న మెహబూబా జమ్మూ కాశ్మీర్ కు ముఖ్యమంత్రిగా ప్రమాణ స్వీకారం చేశారు. జమ్మూకు ముఖ్యమంత్రి అయిన మొట్టమొదటి మహిళగా ఆమె చరిత్ర సృష్టించారు.

25 జూన్ 2016న జరిగిన ఉప ఎన్నికల్లో అనంతనాగ్ నియోజకవర్గం నుంచి ఎమ్మెల్యేగా ఎన్నికయ్యారు మెహబూబా.

## ఇవికూడా చూడండి

* పీపుల్స్ అలయన్స్ ఫర్ గుప్కర్ డిక్లరేషన్

## మూలాలు



వర్గం:14వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:1959 జననాలు
వర్గం:జీవిస్తున్న ప్రజలు
వర్గం:జమ్మూ కాశ్మీర్ పీపుల్స్ డెమోక్రటిక్ పార్టీ నాయకులు
సిర్పూర్ కోట

thumb|గోండు రాజుల కాలంలో కింగ్ బల్లాలా 9 శతాబ్దంలో నిర్మించబడిన సిర్పూర్ కోట చిత్ర దృశ్యం .
**సిర్పూర్‌ కోట** తెలంగాణ రాష్ట్రం కొమరంభీం జిల్లాలోని సిర్పూర్ పట్టణంకు తూర్పున ఉన్న కోట. దేశంలోనే మొట్టమొదటి ‘గోండు’ రాజ్య సామ్రాజ్య స్థాపనకు నెలవైన ఈ సిర్పూర్ ప్రాంతం సా.శ. 1200 (9 వ శతాబ్దం)లో నిర్మించబడింది 

## చరిత్ర
గోండు రాజుల మధ్య భరత దేశంలో తమ పరిపాలన కొనసాగించారు , ఉత్తర తెలంగాణ లోని ఆదిలాబాద్ ప్రాంతం నుండి మొదలుకొని మహారాష్ట్ర లోని విదర్భ ప్రాంతం, చత్తిస్ఘడ్, మధ్యప్రదేశ్ లో ని మహకోశాల్ ప్రాంతం మరియు ఉత్తర ప్రదేశ్ లోని దక్షిణ ప్రాంతం వరకు వీరి సామ్రాజ్యాం విస్తరించి ఉండెది.

వేములవాడ చాళుక్యులు కరీంనగర్‌ ప్రాంతాన్ని, రాష్ట్ర కూటులు నిజామాబాద్‌ ప్రాంతాన్ని పరి పాలిస్తున్న సమయంలో... జనగాం, సిర్పూర్‌ ప్రాంతంలో  రాజగోండు నాయకుడు భీమ్ భాల్లల సింగ్. తమకంటూ ఒక ప్రత్యేక రాజ్యమే లక్ష్యంగా సిర్పూర్‌ని తన గోండు సామ్రాజ్య స్థావరంగా ఎంచుకొని కోట నిర్మాణానికి నాంది పలికాడు. ఈ కోటను 9వ శతకంలో నిర్మించినట్టుగా చారిత్రక ఆధారాల ద్వారా తెలుస్తుంది. కోట చుట్టూ 18 అడుగుల ఎత్తయిన మట్టిగోడ రెండు కిలోమీటర్ల మేర నిర్మించారు. ఎత్తయిన బురుజులు, కోట చుట్టూ 12 అడుగుల లోతైన కందకం నిర్మించారు .
## శిధిలావస్థలో కోట
సిర్పూర్‌ కోటకు సంబంధించిన ముఖద్వారం నేడు శిథిలావస్థలో ఉంది. కాలంతోపాటు కోటకు సంబంధించిన అనేక ఆనవాళ్ళు ధ్వంసమయ్యాయి. నాటి గోండు రాజులు నిర్మించిన అనేక కట్టడాలు పూర్తిగా శిథిలమయ్యాయి. విలువైన నిధి నిక్షేపాల కోసం కోటలో వందలసార్లు దుండగులు తవ్వకాలు జరిపారు. ఇంటి నిర్మాణాల కోసం స్థానికులు కోటకు సంబంధించిన రాళ్ళు ఉపయోగించుకున్నారు.

## ఇవికూడా చూడండి
* తెలంగాణ కోటలు

## మూలాలు

వర్గం:తెలంగాణ కోటలు
వర్గం:ఆదిలాబాదు జిల్లా పర్యాటక ప్రదేశాలు
వర్గం:ఆదిలాబాదు జిల్లా
వర్గం:తెలంగాణ పర్యాటక ప్రదేశాలు
మోహన కృష్ణ

* ఇంద్రగంటి మోహన కృష్ణ - ప్రముఖ సినీ దర్శకుడు
* డి. వి. మోహనకృష్ణ - ప్రముఖ గాయకుడు, బాలమురళీకృష్ణ శిష్యుడు
బుర్రా శేషగిరిరావు

**బుర్రా శేషగిరిరావు, ** (1884-1941) విజయనగరం జిల్లాకు చెందిన పండితుడు. 
## బాల్యం, విద్యాభ్యాసం
**బుర్రా శేషగిరిరావు** 1884లో విజయనగరం జిల్లా, భీమునిపట్నం మండలానికి చెందిన తాటితుర్రు గ్రామంలో జన్మించాడు. ఇతని తండ్రి బుర్రా లచ్చన్న విజయనగరం రాజావారి సంస్థానంలో రెవెన్యూ ఉద్యోగిగా పనిచేశాడు. ఇతని పదవయేట తండ్రి మరణించడంతో ఇతని మేనమామ బుర్రా పార్వతీశం పంచన చేరాడు. బుర్రా పార్వతీశం పర్లాకిమిడి జమీందారీలో ఉపాధ్యాయుడిగా పనిచేసేవాడు. శేషగిరిరావు గిడుగు రామమూర్తి శిష్యరికంలో పర్లాకిమిడిలో ఎఫ్.ఎ. పరీక్షలో ఉత్తీర్ణుడైనాడు. అనంతరం బి.ఎ. కొరకు ఇతడు విజయనగరం వెళ్లాడు. అక్కడ ఇతడు బి.ఎ.లో ప్రతిభను కనబరిచి మెక్‌డోనాల్డ్ పతకాన్ని సంపాదించాడు. ఆ తరువాత ఇతడు రాజమహేంద్రవరం ప్రభుత్వ ఆర్ట్స్ కళాశాలలో ఎం.ఎ. చదివాడు. ఆ కళాశాల ప్రిన్సిపాల్ మార్ట్ హంటర్‌కు ఇతడు అత్యంత ప్రియశిష్యుడిగా ఉన్నాడు.

## ఉద్యోగం
విద్యాభ్యాసం పూర్తి అయిన తర్వాత ఇతడు విజయనగరం రాజావారి కళాశాలలో ఉపాధ్యాయుడిగా చేరి 30 సంవత్సరాలు పనిచేశాడు. ఇతడు ఆంగ్ల విభాగపు అధిపతిగా పదవీ విరమణ చేశాడు. ఇతడు మద్రాసు విశ్వవిద్యాలయంలో ద్రావిడ శాస్త్ర విభాగంలో రీడర్‌గా కూడా పనిచేశాడు.
## ఇతర విశేషాలు
ఇతడు విజయనగరం నుండి 1920లో వెలువడిన కళలు అనే సాహిత్యమాసపత్రికకు సంపాదకుడిగా ఉన్నాడు. అంతరిస్తున్న కళలను, భారతీయ జ్ఞానాన్ని పరిరక్షించడానికి విజయనగరం రాజా పూసపాటి అలక నారాయణ గజపతి రాజు సహకారంతో **ఆంధ్ర భారతీతీర్థ** అనే సంస్థను స్థాపించి దానికి అధ్యక్షుడిగా ఉన్నాడు. ఈ సంస్థకు విజయనగరం రాజా తరువాత జయపుర సంస్థానాధిపతి రాజా విక్రమదేవ వర్మ ఉపకులపతిగా పనిచేశాడు. విజయవాడలోని సర్వోత్తమ గ్రంథాలయానికి 1931-33 ప్రాంతాలలో అధ్యక్షునిగా పనిచేశాడు. ఇతడు గిడుగు రామమూర్తి పంతులు, గురజాడ అప్పారావు లతో కలిసి వ్యవహారిక భాషోద్యమంలో పాలుపంచుకున్నాడు.

## రచనలు
ఇతనికి సాహిత్య పరిశోధన అత్యంత అభిమాన విషయం. ఇతడు ఆంధ్రుల చరిత, కళింగ చరిత్ర, ఆంధ్ర సాహిత్యం, ఆంధ్రలో జైనమతం మొదలైన అంశాలపై అనేక వ్యాసాలను వ్రాశాడు. జైన దర్శనము - ముక్తి తత్త్వము, సముద్రగుప్త శాసనము - కళింగచరిత్ర మొదలైన వ్యాసాలు ఇతని రచనలలో ముఖ్యమైనవి. ఇతని రచనలలో కొన్ని:
* అభిషేకరూపకము
* బొబ్బిలి ముట్టడి
* ఉభయ మత సజాతీయత
* శ్రీ గురజాడ అప్పారావుగారి డైరీలు (సంపాదకత్వం)
* * ఆంధ్ర ప్రబంధముల చరిత్రము * - ఆంధ్రపత్రిక సంవత్సరాది సంచిక 1910

## మూలాలు

వర్గం:తెలుగు రచయితలు
వర్గం:1884 జననాలు
వర్గం:1941 మరణాలు
వర్గం:విజయనగరం జిల్లా ఉపాధ్యాయులు
వర్గం:విజయనగరం జిల్లా రచయితలు
వర్గం:తెలుగు గ్రంధాలయ ప్రముఖులు
విజయ కుమారతుంగా

**కోవిలగే ఆంటోన్ విజయ కుమారతుంగా ** (1945 అక్టోబరు 9 – 1988 ఫిబ్రవరి 16), ప్రముఖ శ్రీలంక సినీ నటుడు, రాజకీయ నాయకుడు.  విజయ కుమారతుంగాగా ప్రసిద్ధులు ఆయన. శ్రీలంక మాజీ రాష్ట్రపతి చంద్రికా కుమారతుంగాను 1978లో వివాహం చేసుకున్నారు. ఆయన 1988లో మరణించారు.

## కుటుంబ నేపధ్యం
1978లో శ్రీలంక ప్రధానులు సొలోమన్ బండారునాయకే, సిరిమావో బండారునాయకేల కుమార్తె చంద్రికా బండారునాయకేను వివాహం  చేసుకున్నారు విజయ. వీరికి ఇద్దరు పిల్లలు. వారి కుమార్తె యశోధర  కుమారతుంగా  వాకర్ లండన్ లో డాక్టర్ గా పనిచేస్తున్నారు.  విముక్తి కుమారతుంగా వెటర్నరీ డాక్టర్ గా పనిచేస్తున్నారు.

## References

Category:Articles containing Sinhalese-language text
Category:Articles containing Tamil-language text
వర్గం:1945 జననాలు
వర్గం:1988 మరణాలు
నీ మనసు నాకు తెలుసు

**నీ మనసు నాకు తెలుసు** 2003లో జ్యోతికృష్ణ దర్శకత్వంలో విడుదలైన ప్రేమకథా చిత్రం. ఇందులో తరుణ్, శ్రీయ, త్రిష ముఖ్య పాత్రలు పోషించారు. ఎ. ఆర్. రెహమాన్ సంగీతాన్నందించాడు. ఈ సినిమా ద్వారా ప్రముఖ నిర్మాత ఎ. ఎం. రత్నం తనయుడు జ్యోతికృష్ణ దర్శకుడుగా పరిచమయ్యాడు.

## కథ
శ్రీధర్ (తరుణ్) ఓ కాలేజీలో డిగ్రీ ఆఖరి సంవత్సరం చదువుతుంటాడు. క్యాంపస్ సెలెక్షన్స్ లో ఎంపికవుతాడు. ఇంటర్వ్యూ కోసం ముంబై వెళతాడు. అక్కడి నుంచి వస్తుండగా రైల్లో ప్రీతి (త్రిష) అనే అమ్మాయిని చూసి మనసు పారేసుకుంటాడు. శ్రీధర్ ఆ అమ్మాయి డిగ్రీ మొదటి సంవత్సరంలో చేరబోతోందనీ, ప్రీతి అతను డిగ్రీ ఆఖరి సంవత్సరంలో ఉన్నాడనీ తెలుసుకుంటారు. శ్రీధర్, ప్రీతి ఇద్దరూ క్రికెట్ ను ఆరాధించే వాళ్ళే. అంతే కాకుండా శ్రీధర్ కు ఫుట్ బాల్ అంటే కూడా ఇష్టం. ఆ కళాశాల ప్రిన్సిపల్ రేష్మ (శ్రీయ) అనే మరో విద్యార్థిని శ్రీధర్ నాయకత్వం వహిస్తున్న ఫుట్ బాల్ టీముకు శిక్షకురాలిగా నియమిస్తాడు. ఒక వైపు శ్రీధర్ ప్రీతి కోసం అన్ని మహిళా కళాశాలల్లో వెతుకుంటే, మరో వైపు ప్రీతి శ్రీధర్ కోసం అబ్బాయిల కళాశాలల్లో వెతుకుతూ ఉంటుంది. ఒకసారి అనుకోకుంటా శ్రీధర్ తల్లికి గుండెపోటు వస్తే ప్రీతి సహాయం చేస్తుంది. ప్రీతిని వెతుకుతూ ఓ సారి శ్రీధర్ ఎల్. బి. స్టేడియంలో ఓ క్రికెట్ మ్యాచ్ కోసం వెళతాడు. అప్పుడే అక్కడ బాంబు పేలుడు జరిగి గాయపడుతాడు. అప్పుడే మళ్ళీ ప్రీతి, శ్రీధర్ లు ఒకరినొకరు చూసుకుంటారు కానీ గలాటా వల్ల ఇద్దరూ కలుసుకోలేరు.

తరువాత ప్రీతి తల్లిదండ్రులు ఆమె వెతుకుతున్న అబ్బాయిని గురించి మరిచిపోమనీ తాము చూసిన పెళ్ళి సంబంధం చేసుకోమనీ బలవంతం చేస్తారు. అదే సమయంలో శ్రీధర్ తల్లి కూడా అతని ప్రేమని కాసేపు పక్కనబెట్టి చదువు మీద దృష్టి కేంద్రీకరించమని, పై చదువుల కోసం విదేశాలు వెళ్ళమని సలహా ఇస్తుంది. అప్పుడే శ్రీధర్ కు ప్రీతి తమ ఇంటి వెనుకే ఉంటున్నారనీ, వాళ్ల తల్లిదండ్రులు ఆమె పెళ్ళి గురించి చెప్పడానికి వస్తే తెలుస్తుంది. శ్రీధర్ స్నేహితులు అంతర్ కళాశాల ఫుట్ బాల్ పోటీల్లో పాల్గొని కప్ గెలుచుకుని వస్తారు. ఆ లోపే శ్రీధర్ తల్లికి మళ్ళీ గుండెపోటు వస్తుంది. అప్పుడు ప్రీతి తండ్రి ఆమెను ఆసుపత్రిలో చేరుస్తాడు. శ్రీధర్ బావను పోలీసులు అకారణంగా అరెస్టు చేస్తే ప్రీతి వెళ్ళి విడిపించుకుని వస్తుంది. కొద్ది రోజుల్లో శ్రీధర్ తల్లి చనిపోతుంది. శ్రీధర్ బావకు బెంగుళూరులో వేరే ఉద్యోగం రావడంతో ఆ కుటుంబం అక్కడికి ప్రయాణమవుతారు. శ్రీధర్ ఒంటరితనాన్ని భరించలేక మూడేళ్ళ పాటు విదేశం వెళ్ళి తిరిగి వస్తాడు. వచ్చేటపుడు ఈ రైల్లో ఎక్కగా అదే బోగీలో ప్రీతి కూడా ఉంటుంది. ఇన్నాళ్ళూ ఆమె అతని కోసమే ఎదురు చూస్తూ పెళ్ళి చేసుకోకుండా ఉన్నదని తెలుసుకున్న శ్రీధర్ ఆమెతో కలుసుకోవడంతో కథ ముగుస్తుంది.

## తారాగణం
* శ్రీధర్ గా తరుణ్
* రేష్మగా శ్రీయ
* ప్రీతిగా త్రిష
* తనికెళ్ళ భరణి
* సునీల్
* ఎం. ఎస్. నారాయణ
* రీమా సేన్
* మనో (అతిథి పాత్ర)
*అర్చన పూరణ్ సింగ్ ప్రీతి తల్లి
*కలైరాణి
*సూర్య
* చంద్రమోహన్
* శరణ్య నాగ్
* జానకి సబేష్
* భారతి

## పాటలు

ఈ సినిమాలు ఎ. ఆర్. రెహమాన్ స్వరపరచిన ఆరు పాటలున్నాయి. తెలుగులో గ్యాంగ్ మాస్టర్ అనే సినిమా చేసిన తొమ్మిదేళ్ళ తర్వాత ఎ. ఆర్. రెహమాన్ మళ్లీ తెలుగు సినిమాకు పని చేశాడు.

## మూలాలు

వర్గం:తెలుగు ప్రేమకథా సినిమాలు
వర్గం:తరుణ్ నటించిన సినిమాలు
వర్గం:శ్రియా సరన్ నటించిన సినిమాలు
వర్గం:త్రిష నటించిన సినిమాలు
వర్గం:ఏ.ఎం.రత్నం నిర్మించిన సినిమాలు
వర్గం:ఎ. ఆర్. రెహమాన్ సంగీతం అందించిన సినిమాలు
వర్గం:సునీల్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:తనికెళ్ళ భరణి సినిమాలు
వర్గం:2003 తెలుగు సినిమాలు
రాపోలు ఆనంద భాస్కర్

**రాపోలు ఆనంద భాస్కర్,** తెలంగాణ రాష్ట్రానికి చెందిన రాజకీయ నాయకులు, మాజీ రాజ్యసభ సభ్యులు. 2012, ఏప్రిల్ 3 నుండి 2018, ఏప్రిల్ 2 వరకు రాజ్యసభ సభ్యులుగా పనిచేశారు. జాతీయ చేనేత దినోత్సవాన్ని అధికారికంగా ప్రకటించడంలో కీలకపాత్ర పోషించాడు. 

## జననం - విద్యాభ్యాసం
ఆనంద భాస్కర్  1964, జనవరి 15 న బొంబాయిలోని పద్మశాలి కుంటుబంలో జన్మించాడు. ఆయన స్వస్థలం తెలంగాణ రాష్ట్రం, వరంగల్ జిల్లాలోని కొడకండ్ల గ్రామం. 1987 లో ఉస్మానియా విశ్వవిద్యాలయం నుండి సోషియాలజీ లో మాస్టర్ డిగ్రీ అందుకున్నారు.

## వ్యక్తిగత జీవితం
సరోజ ను వివాహం చేసుకున్నారు. వీరికి ఒక కుమార్తె (ప్రియాంక), కుమారుడు (ఆదిత్యారాం) ఉన్నారు.

## వృత్తి జీవితం
ప్రముఖ దినపత్రికలో జర్నలిస్ట్ తన జీవితాన్ని ప్రారంభించిన ఆనంద భాస్కర్, 1994లో కాంగ్రెస్ పార్టీ చేరారు.

## రాజకీయ జీవితం
ఉమ్మడి ఆంధ్రప్రదేశ్ కాంగ్రెస్ పార్టీ ప్రధాన కార్యాలయం (గాంధీ భవన్) లో మేనేజర్ గా పనిచేసారు. తెలంగాణ కోసం రాష్ట్రం కోసం తెలంగాణ కాంగ్రెస్ మానిటరింగ్ గ్రూప్ నడిపారు. ఆంధ్రప్రదేశ్ ప్రదేశ్ కాంగ్రెస్ జనరల్ సెక్రటరీగా కూడా పనిచేశారు.

2012లో కాంగ్రెస్ అధ్యక్షురాలు సోనీయాగాంధీ చే రాజ్యసభకు ఎన్నికయ్యారు. ఉమ్మడి ఆంధ్రప్రదేశ్ నుంచి రాజ్యసభకు ఎన్నికై ఆంధ్రప్రదేశ్ విభజన తరువాత 2014 మే 2న తెలంగాణ రాష్ట్రానికి కేటాయించబడింది. 

రాపోలు ఆనంద భాస్కర్ 2019 మార్చి 23న కాంగ్రెస్ పార్టీకి రాజీనామా చేసి ఢిల్లీలోని బీజేపీ కేంద్ర కార్యాలయంలో 2019 ఏప్రిల్ 4న కేంద్ర మంత్రులు అరుణ్ జైట్లీ, జేపీ నడ్డా సమక్షంలో భారతీయ జనతా పార్టీలో చేరారు. ఆనంద్ భాస్కర్ 2022 అక్టోబర్ 26న మంత్రి కేటీఆర్ సమక్షంలో తెలంగాణ రాష్ట్ర సమితి పార్టీలో చేరారు. రాపోలు ఆనంద భాస్కర్ బీఆర్ఎస్ పార్టీకి 2024 మే 4న రాజీనామా చేశాడు.

## జాతీయ చేనేత దినోత్సవ ప్రకటన
2015లో కేంద్ర ప్రభుత్వం ఆగస్టు 7వ తేదీని జాతీయ చేనేత దినోత్సవం అధికారికంగా ప్రకటించడంలో కీలకపాత్ర పోషించారు. భారత స్వాతంత్ర్యోద్యమంలో చేనేత అహింసాయుత ఉద్యమానికి నాంది పలికిన చేనేతరంగానికి ఒకరోజు ఉండాలన్న ఉద్దేశంతో 2005లో చేనేత దినోత్సవానికి సంబంధించిన పరిశోధన చేసి చారిత్రిక ఆనవాళ్ళను శోధించాడు, చేనేత దినోత్సవానికి సరైన తేదీ కోసం అధ్యయనం చేశారు. విదేశి వస్తు బహిష్కరణలో కీలకపాత్ర వహించిన ఆగస్టు 7ను జాతీయ చేనేత దినోత్సవంగా చేయాలని ఆనంద భాస్కర్ ప్రతిపాదించారు. 2015 మార్చి 3న రాజ్యసభలో జాతీయ చేనేత దినోత్సవాన్ని ప్రకటించాలని కోరుతూ, అందుకు సంబంధించిన డాక్యుమెంటేషన్, రికార్డులు, పూర్వ చరిత్రను కేంద్ర ప్రభుత్వానికి అందించారు. ఆనంద భాస్కర్ ప్రతిపాదనను కేంద్ర మంత్రివర్గం ఆమోదించి, అన్ని రాష్ట్ర ప్రభుత్వాల, కేంద్ర ప్రాంత ప్రభుత్వాల అంగీకారంతో 2015, జూలై 29న భారత ప్రభుత్వం ఆగస్టు 7ను జాతీయ చేనేత దినోత్సవంగా అధికారిక గెజిట్ విడుదల చేసింది.

## మూలాలు

వర్గం:1964 జననాలు
వర్గం:జీవిస్తున్న ప్రజలు
వర్గం:జనగామ జిల్లా పాత్రికేయులు
వర్గం:జనగామ జిల్లా రాజకీయ నాయకులు
వర్గం:జనగామ జిల్లా (సంయుక్త ఆంధ్రప్రదేశ్) కు చెందిన రాజ్యసభ సభ్యులు
వర్గం:జనగామ జిల్లాకు చెందిన రాజ్యసభ సభ్యులు
నీకు నేను నాకు నువ్వు

**నీకు నేను నాకు నువ్వు** రాజశేఖర్ దర్శకత్వంలో 2003లో విడుదలైన సినిమా. ఇందులో ఉదయ్ కిరణ్, శ్రీయ ముఖ్య పాత్రలు ధరించగా, కృష్ణం రాజు, సుమన్, సుజాత తదితరుల ఇతర ముఖ్యపాత్రల్లో నటించారు. ఆర్. పి. పట్నాయక్ సంగీతాన్నందించాడు. ఈ సినిమాకు కుటుంబ సమేతంగా చూడదగ్గ ఉత్తమ చిత్రంగా నంది పురస్కారం లభించింది.

## కథ
రాఘవయ్య (కృష్ణంరాజు) ఓ పేరున్న పారిశ్రామికవేత్త. ఆయనకు ఓ కూతురు (మీనాకుమారి) ఉంటుంది. రాఘవయ్య కంపెనీలో పని చేసే ఒక ఉద్యోగి చనిపోవడంతో అతని కొడుకు ప్రసాద్ (సుమన్) చదువుకు రాఘవయ్య సహాయం చేస్తాడు. ప్రసాద్ రాఘవయ్య కూతురితో ప్రేమలో పడి ఆమెను పెళ్ళి చేసుకుని లండన్ వెళ్ళి స్థిరపడిపోతాడు. వారికి సీతు అలియాస్ సీతా లక్ష్మి (శ్రీయ) అనే కూతురు పుడుతుంది.

ఈ లోగా రాఘవయ్య ఓ అనాథాశ్రమం నుంచి ఓ అబ్బాయిని తెచ్చి పెంచుకుని అతనికి ఆనంద్ (ఉదయ్ కిరణ్) అని పేరు పెడతాడు. తన కూతురు తనతో కనీసం మాట మాత్రమైనా చెప్పకుండా ప్రేమ వివాహం చేసుకుందన్న కారణంగా రాఘవయ్య ప్రేమికులున్నా, ప్రేమన్నా ద్వేషంతో ఉంటాడు. ఈ లోపు రాఘవయ్య కూతురు అనారోగ్యం కారణంగా చనిపోతుంది. కొద్ది సంవత్సరాల తర్వాత ప్రసాద్, తన కుతురు సీతుతో కలిసి హైదరాబాదుకు వచ్చేస్తారు. అక్కడ ఆనంద్ తనను పెంచిన తండ్రి అంటే ఎంతో గౌరవాభిమానాలతో ఆయన మనస్సు నొప్పించకుండా చూస్తుంటాడు. సీతూ, ఆనంద్ ఇద్దరూ ప్రేమలో పడతారు. రాఘవయ్యకు ఈ విషయం తెలిస్తే ఏం జరుగుతుంది. అసలే ప్రేమ వివాహాలంటే పడని రాఘవయ్య వీరిద్దరి ప్రేమను అంగీకరించాడా లేదా అన్నది మిగతా కథ.

## తారాగణం
* ఆనంద్ గా ఉదయ్ కిరణ్
* సీతు అలియాస్ సీతాలక్ష్మిగా శ్రీయ
* రాఘవరావుగా కృష్ణం రాజు
* ప్రసాద్ గా సుమన్
* రాఘవరావు భార్యగా సుజాత
* రాఘవరావు కూతురుగా మీనా కుమారి
* హోటల్ మేనేజరుగా బ్రహ్మానందం
* పరుచూరి వెంకటేశ్వర రావు
* రవిబాబు
* జ్యోతి

## పాటలు
ఈ చిత్రానికి ఆర్. పి. పట్నాయక్ సంగీతాన్నందించాడు. వేటూరి సుందర్రామ్మూర్తి, పెద్దాడ మూర్తి, చంద్రబోస్, కులశేఖర్, చైతన్య ప్రసాద్ పాటలు రాశారు. ఎస్. పి. బాల సుబ్రహ్మణ్యం, శంకర్ మహదేవన్, ఎస్. పి. చరణ్, ఉదిత్ నారాయణ్, ఉష, చిత్ర, కెకె, రాజేష్ పాటలు పాడారు.

## మూలాలు

## బయటి లింకులు
* 
* యూట్యూబులో నీకు నేను నాకు నువ్వు సినిమా

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:ఉదయ్ కిరణ్ నటించిన సినిమాలు
వర్గం:శ్రియా సరన్ నటించిన సినిమాలు
వర్గం:కృష్ణంరాజు నటించిన సినిమాలు
వర్గం:సుమన్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:పరుచూరి బ్రదర్స్ సినిమాలు
వర్గం:ఆర్. పి. పట్నాయక్ సినిమాలు
వర్గం:డి. సురేష్ బాబు నిర్మించిన సినిమాలు
వర్గం:2003 తెలుగు సినిమాలు
వర్గం:సుజాత నటించిన సినిమాలు
భగీరథ (సినిమా)

**భగీరథ** రసూల్ ఎల్లోర్ దర్శకత్వంలో 2005లో విడుదలైన తెలుగు సినిమా. ఇందులో రవితేజ, శ్రీయ ప్రధాన పాత్రలు పోషించారు. ఇతర ముఖ్య పాత్రల్లో ప్రకాష్ రాజ్, విజయ్ కుమార్, నాజర్ తదితరులు నటించారు.

## కథ
గోదావరి జిల్లాలో కృష్ణలంక అనేది ఒక కుగ్రామం. ఆ ఊరికి వెళ్ళాలంటే కేవలం పడవలపైనే వెళ్ళాలి. వాతావరణ పరిస్థితులు అనుకూలించనపుడు ఆ ఊరి ప్రజలు చాలా మంది అలా ప్రయాణించేటపుడు ప్రమాదాల బారిన పడుతుంటారు. అదే గ్రామంలో ఉండే ధనవంతుడు, ఆ ఊరి సర్పంచియైన బుల్లెబ్బాయి (విజయకుమార్) ఆ గ్రామానికి ఒక వంతెన నిర్మిస్తే బాగుంటుందని అనుకుంటాడు. అందుకు కొన్ని కోట్ల రూపాయలు ఖర్చు అవుతుందని తెలుసుకుని అదే గ్రామంలో నుంచి వెళ్ళి వ్యాపారిగా స్థిరపడిన వెంకటరత్నం (ప్రకాష్ రాజ్)ను అభ్యర్థిస్తాడు. 20 సంవత్సరాలు గడిచినా వెంకటరత్నం ఆ మాతే ఎత్తడు. అసలు ఆ సంగతే పూర్తిగా మరిచిపోతాడు. దాన్ని గురించి కనుక్కోమని బుల్లెబ్బాయి తన కొడుకు చందు (రవితేజ)ను అక్కడికి హైదరాబాదు వెళ్ళి వెంకటరత్నంను కలుసుకోమంటాడు.

హైదరాబాదుకు వచ్చి వెంకటరత్నంను కలుసుకున్న చందు వెంకటరత్నం పూర్తిగా డబ్బు మనిషిగా మారిపోయాడనీ తన ఊరి గురించి పూర్తిగా మరిచిపోయాడనీ తెలుసుకుంటాడు. దాంతో అతని మనసు మార్చాలని నిర్ణయించుకుంటాడు. కొద్ది రోజులు నిరుద్యోగిగా కాలం గడిపిన చందు దుర్గా ప్రసాద్ అనే వ్యాపారవేత్త సహకారంతో తను కూడా మంచి వ్యాపారవేత్తగా పేరు సంపాదించి వెంకటరత్నంకి పోటీగా ఎదుగుతాడు. దుర్గా ప్రసాద్ కూతురైన శ్వేత (శ్రీయ) కూడా అతనికి తనెవరో తెలియకుండా సహకరిస్తుంది. చందు అనేక మలుపుల తర్వాత వెంకటరత్నంను తన బాధ్యతను తెలియజెప్పి తన ఊరికి తీసుకెళ్ళడంతో కథ ముగుస్తుంది.

## తారాగణం
* చందుగా రవితేజ
* శ్వేతగా శ్రీయ
* బుల్లెబ్బాయిగా విజయకుమార్
* వెంకటరత్నంగా ప్రకాష్ రాజ్
* దుర్గా ప్రసాద్ గా నాజర్
* హోటల్ మేనేజరుగా బ్రహ్మానందం
* యాదన్నగా జీవా
* నందా గా సునీల్

## విడుదల, స్వీకరణ
2005 అక్టోబరు 13న విడుదలైన ఈ చిత్రం మిశ్రమ స్పందనలు అందుకుంది.

## పాటలు
చక్రి స్వరాలు సమకూర్చిన ఈ చిత్రంలో మొత్తం ఆరు పాటలున్నాయి. చక్రి, కార్తీక్, రవివర్మ, హరిహరన్, శ్వేత పండిట్, శంకర్ మహదేవన్, కౌసల్య తదితరులు పాటలు పాడారు.
ఈ సినిమా ఆడియోను ఆదిత్య మ్యూజిక్ ద్వారా విడుదల చేశారు.

## మూలాలు

వర్గం:తెలుగు ప్రేమకథా సినిమాలు
వర్గం:రవితేజ నటించిన సినిమాలు
వర్గం:శ్రియా సరన్ నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:నాజర్ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:సునీల్ నటించిన సినిమాలు
వర్గం:చక్రి సంగీతం అందించిన సినిమాలు
రాజేంద్ర కుమారి బాజ్‌పేయ్

**రాజేంద్ర కుమారి బాజ్‌పేయ్‌**&nbsp;(1925 ఫిబ్రవరి 8 – 1999 జూలై 17),  కాంగ్రెస్&nbsp;రాజకీయ&nbsp;నాయకురాలు,&nbsp;మాజీ కేంద్రమంత్రి, పాండిచ్చేరి&nbsp;మాజీ&nbsp;లెఫ్టెనెంట్&nbsp;గవర్నర్&nbsp;గా&nbsp;కూడా&nbsp;వ్యవహరించింది. 1980, 1984, 1989&nbsp;ఎన్నికల్లో&nbsp;సీతాపూర్&nbsp;నియోజకవర్గం&nbsp;నుంచి&nbsp;లోక్&nbsp;సభకు మూడుసార్లు ఎంపిగా ఎన్నికయింది.  ఆమె మాజీ ప్రధాని ఇందిరాగాంధీ&nbsp;ఆంతరంగికుల్లో&nbsp; ఒకతె.

## తొలినాళ్ళ జీవితం, కుటుంబం
1925 ఫిబ్రవరి 8న బీహార్లోని భగల్‌పూర్  జిల్లాలో ఉన్న లాలూచక్ &nbsp;గ్రామంలో&nbsp;జన్మించింది.&nbsp;ఆమె తండ్రి  పండిట్&nbsp;ఎ.స్.కె.మిశ్రా.&nbsp;ఆమె&nbsp;తాత &nbsp;రవి&nbsp;శంకర్&nbsp;శుక్లా&nbsp;భారత&nbsp;స్వాతంత్ర్య&nbsp;సమర&nbsp;యోధుడు. ఆమె మేనమామ శ్యాం చరణ్ శుక్లా మధ్యప్రదేశ్ కు మూడుసార్లు ముఖ్యమంత్రిగా పనిచేసాడు. ఆమె అలహాబాద్ విశ్వవిద్యాలయంలో ఎం.ఎ, పి.హెచ్.డి&nbsp;చదువుకుంది.

1947లో డి.ఎన్.బాజ్‌పేయ్‌ను వివాహం చేసుకుంది.  ఆమె భర్త ఉపాధ్యాయునిగా పనిచేసేవాడు. అతను 1942లో క్విట్ ఇండియా ఉద్యమంలో చురుగ్గా పాల్గొన్నాడు. వీరికి ఒక కుమారుడు ఒక కుమార్తె ఉన్నారు. కుమారుని  పేరు అశోక్ బాజ్‌పేయ్‌.

## రాజకీయ జీవితం
1962 నుంచి 1977వరకు ఉత్తరప్రదేశ్ అసెంబ్లీలో ఆమె శాసనసభ్యురాలిగా వ్యవహరించింది.  ఉత్తరప్రదేశ్ కాంగ్రెస్ కమిటీకి ముఖ్యనేతగా కూడా ఉంది. ఆమె ఆప్పటి భారత ప్రధాని ఇందిరాగాంధీ&nbsp;ఆంతరంగికుల్లో ఒకరు.&nbsp;1970 నుంచి 1977 వరకు ఉత్తరప్రదేశ్ రాష్ట్ర కేబినేట్ లో వివిధ మంత్రిత్వ శాఖలకు మంత్రిగా పనిచేసింది. ఆ తరువాత సీతాపూర్ లోక్‌సభ నియోజకవర్గం నుంచి 1980, 1984, 1989 ఎన్నికల్లో మూడుసార్లు వరసగా లోక్ సభకు  పార్లమెంటు సభ్యురాలిగా ఎన్నికయ్యింది. 1984 నుంచి 86వరకు సాంఘిక సంక్షేమ మంత్రిత్వ శాఖకు కేంద్రమంత్రిగా పనిచేసింది.  1986 నుంచి 87 వరకు కార్మిక శాఖా మంత్రిగానూ, రాజీవ్ గాంధీ ప్రభుత్వంలో సంక్షేమ శాఖా మంత్రిగానూ వ్యవహరించింది.&nbsp;1995 మే 2 నుంచి 1996 ఏప్రిల్ 22 వరకు పాండిచ్చేరికి&nbsp;లెఫ్టెనెంట్&nbsp;గవర్నర్&nbsp;గా&nbsp;కూడా&nbsp;చేసింది.

ఆమె 1999 జూలై 17న అలహాబాద్లో  మూత్రపిండాల వ్యాధితో మరణిందింది.  రాజేంద్ర కుమారి చాలా కాలం ఆమె భర్త, పిల్లలపైనే ఆధారపడింది.&nbsp;ఆమె చనిపోయేనాటికి కొడుకు అశోక్ జిల్లా కాంగ్రెస్ కమిటీకి అధ్యక్షునిగా వ్యవహరిస్తున్నాడు. ఆమె కోడలు డాక్టర్ రంజనా బాజ్‌పేయ్‌ ఉత్తర ప్రదేశ్&nbsp;రాష్ట్ర&nbsp;మహిళా &nbsp;కాంగ్రెస్&nbsp;కు&nbsp;అధ్యక్షురాలిగా&nbsp;పనిచేసింది.

## మూలాలు


వర్గం:1925 జననాలు
వర్గం:1999 మరణాలు
వర్గం:మహిళా గవర్నర్లు
వర్గం:7వ లోక్‌సభ సభ్యులు
వర్గం:8వ లోక్‌సభ సభ్యులు
వర్గం:9వ లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:అలహాబాదు విశ్వవిద్యాలయం పూర్వ విద్యార్థులు
కె.సుభాష్

**కె.సుభాష్ (జ. శంకర్ కృష్ణన్)** తమిళ, హిందీ సినిమా దర్శకుడు, రచయిత. ప్రముఖ దర్శకుడు కృష్టన్ కుమారుడుగా సినీ ఇండస్ట్రీలో అడుగిడినప్పటికీ తనకంటూ ప్రత్యేకమైన గుర్తింపును సంపాదించుకున్నారు. ఎన్నో హిట్ చిత్రాలకు దర్శకత్వం వహించారు. మరెన్నో చిత్రాలకు కథను అందించారు. 

## జీవితం
కె.సుభాష్ అసిస్టెంటు దర్శకునిగా మణిరత్నం సినిమా నాయగాన్ ద్వారా తన సినిమా జీవితాన్ని ప్రారంభించాడు. ఆయన ప్రభుతో పాటు కలియుగం చిత్రం ద్వారా దర్శకునిగా వృత్తి జీవితాన్ని ప్రారంభించాడు. ఆయన రెండవ చిత్రం విజయ కాంత్ నటించిన చత్రియాన్ బ్లాక్ బ్లాస్టర్ చిత్రం. ఆయన ఆయుల్ కహిధి, వాకుమోలం అంరియు ఉతమ పురుషణ్ అనే చిత్రాలను అదే కాలంలో చేసాడు. ఆయన పవిత్ర అనే చిత్రాన్ని అజిత్ కుమార్ తో పాటు దర్శకత్వం వహించాడు.

He directed another police drama *Abhimanyu* with Parthiban in lead role. He directed *[[Ninaivirukkum Varai]]* and *[[Eazhaiyin Sirippil]]* with Prabhu Deva. In 2000, he had planned a film starring comedian Vivek in a lead role titled *Enakkenna Korachal?*, though the film never materialized.

He again directed *[[Sabhash]]* with Parthiban. He directed *123* with Prabhu Deva and his brothers which was Subash's last directorial in Tamil. He announced a project called *Aayiram Poi Solli* with Prabhu and Ramya Krishnan, the film was shelved after shooting few scenes while another film titled *Sarvadhikari* with Arjun also failed to proceed after its launch. He remade Telugu film *[[Khadgam]]* as *[[Insan (2005 film)|Insan]]* in Hindi with ensemble star cast featuring Akshay Kumar and Ajay Devgan. The film failed at box office and Subash opted against directing films and instead provided screenplay for Hindi film *[[Sunday (2008 film)|Sunday]]*. Subhash had provided the story for Shahrukh Khan starrer *[[Chennai Express]]*.

Subhash has worked as the chief associate to Bollywood director Raj Kumar Santoshi in many films.

## మరణం
Subash died on 23 November 2016 in SRM Hospital at Chennai. He was suffering from kidney failure and was on dialysis.

## మూలాలు

## ఇతర లింకులు

వర్గం:1959 జననాలు
వర్గం:2016 మరణాలు
వర్గం:భారతీయ సినిమా దర్శకులు
ముర్రే నది

**[[ముర్రే]] నది** (**Murray River** - **[[ముర్రే]] రివర్**) అనేది ఆస్ట్రేలియా లోఉన్న అతి పొడవైన నది. ఈ నది 2,508 కిలోమీటర్ల (1,558 మైళ్ళు) పొడవు ఉంటుంది. ముర్రే నది ఆస్ట్రేలియన్ ఆల్ప్స్ లో పెరిగి, ఆస్ట్రేలియా ఎత్తైన పర్వతాల పశ్చిమ వైపున ఇంకిపోతుంది, ఆపై ఆస్ట్రేలియా లోతట్టు మైదానాలు అంతటా అనేక మెలికలు తిరిగి, ఇది దక్షిణ ఆస్ట్రేలియా వాయువ్యానికి తరలిపోవడంతో న్యూ సౌత్ వేల్స్, విక్టోరియా రాష్ట్రాల మధ్య సరిహద్దును ఏర్పరుస్తుంది. ఇది అలెగ్జాండ్రియా సరస్సు వద్ద సముద్రంలో చేరే దాని తుది 315 కిలోమీటర్ల (196 మైళ్ళు) మోర్గాన్ వద్ద దక్షిణం వైపు తిరుగుతుంది.

## మూలాలు

వర్గం:నదులు